als_Latn dik_Latn sag_Latn
Në faqen e tij në Facebook, shkrimtari italian Roberto Saviano ka shkruar një koment në lidhje me Shqipërinë ndërsa e ka shoqëruar edhe me një foto me dy të rinj e me flamurin shqiptar.
Shkrimtari i njohur Italian ka shkruar se e do tokën shqiptare dhe kaq ka mjaftuar të shpërthejnë komentet në FB. Shumë pro, shumë kundër… e megjithatë e rëndësishme është të flitet.
“E dua tokën Shqiptare. Lexoj shpesh shkrimtarë shqiptarë: Ismail Kadare, Elivira Dones, Fatos Lubonja. Shqipëria është një vend I ri dhe dinamik. Në këto vite ka ditur të transformohet dhe ekonomia e këtij vendi është në rritje.
Problem ka ende, por në Shqipëri investohet sepse ofrohen mundësi që në Italia nuk I jep dhe që edhe në të ardhmen nuk do ti japë.
Në Shqipëri investohet sepse është një bast që shpreson ta fitosh, sepse edhe nëse ështe e vërtetë se ka korrupsion dhe krim të organizuar, edhe nëse është e vërtetë se drejtësia ka problem të mëdha, ne nuk mund të tregohemi më të verbër, të njëjtat problem I përjetojmë edhe në Itali, veçse te ne nuk flitet aspak për rritje.
Ndaj të ngresh një biznes në një vend që ka një takes rreth 15% është me siguri një rrezik që ia vlen ta provosh”, ka shkruar Saviano.
als_Latn als_Latn als_Latn als_Latn als_Latn als_Latn